Ponúkame Vám ďalšie online školenie/webinár na tému **Problematika mechanizmu uhlíkovej kompenzácie na hraniciach -** **CBAM** na **13. decembra 2023 od 09:30 do cca 11:00** na ktorý sa môžete prihlásiť na zlz@zlz.sk do 12. decembra 2023 do 17:00.

Registrovaným bude v deň konania o 09:15, zaslaná adresa na priame on-line pripojenie cez MS Teams.

Školiteľom bude: **JUDr. Rastislav Vysocký LL.M.**

Za cieľom plnenia parížskej dohody a Európskej zelenej dohody a cieľov stanovených Európskou komisiou „Fit for 55“, prijal **Európsky Parlament a Rada (EÚ)** **Nariadenie č. 2023/956** z 10. mája 2023, ktorým sa zriaďuje mechanizmus uhlíkovej kompenzácie na hraniciach (ďalej len „**CBAM**“).

Hlavným cieľom tohto opatrenia je **vytvárať stimuly pre výrobcov z krajín mimo EÚ, aby znižovali emisie**. Bude tiež **nabádať partnerské krajiny, aby zaviedli politiky stanovovania cien uhlíka zamerané na boj proti zmene klímy**. Na tento účel sa CBAM zameriava na **dovoz výrobkov s vysokými emisiami uhlíka**. CBAM sa bude vzťahovať na výrobky týchto odvetí: **výroba cementu, hliníka, hnojív, výroba elektrickej energie, železiarsky a oceliarsky priemysel**.

**Vykonávacie Nariadenie Komisie (EÚ) č. 2023/**1773 zo 17. augusta 2023, ktoré stanovuje pravidlá uplatňovania CBAM, pokiaľ ide o oznamovacie povinnosti na účely mechanizmu uhlíkovej kompenzácie na hraniciach počas prechodného obdobia. Toto nariadenie upravuje pravidlá pre oznamovacie povinnosti pokiaľ ide o tovar uvedený v prílohe I k CBAM, ktorý je dovezený na colné územie Únie počas prechodného obdobia od 1. októbra 2023 do 31. decembra 2025. Počas tohto obdobia má oznamujúci deklarant povinnosť predkladať správy o CBAM prechodnému registru CBAM, a to najneskôr jeden mesiac po skončení uvedeného štvrťroka. Prechodné obdobie má slúžiť na zhromaždenie údajov na účely ďalšieho stanovenia metodiky výpočtu viazaných nepriamych emisií po tomto období.

Obsah:

* Úvod do CBAM
* Prechodné obdobie
* Konečné obdobie
* Deklaranti
* Dodávatelia
* Dopady CBAM
* Ako Vám vie PPAK pomôcť
* Otázky/Diskusia

**Pre členov ZLZ SR je webinár bezplatný**.
Pre nečlenov je cena webinára 50 EUR.